04.06.2025

Hea kinnisasja omanik

Anname teada, et teie kinnistut (***24005:003:0710 – 14 Kose-Purila tee***)läbib elektriliin, mille ümbrust tuleme hooldama alates 16.06.2025 kuni 31.10.2025.

Õhuliinide ümbruse hooldamiseks teeme raietöid elektrivõrgu kaitsevööndi ulatuses ja laiendame olemasolevat liinikoridori kaitsevööndi lubatud laiuseni.

Kaitsevööndi ulatus teie kinnistut läbivast elektriliinist mõlemale poole on .

Raietööd hõlmavad okste, põõsaste ja puude raiumist kaitsevööndi ulatuses. Vajadusel raiume kaitsevööndist väljajäävaid, kuid elektrivõrgule ohtlikke puid (näiteks kalduolevaid, mädanenud, kuivanud).

Tööde käigus tekkivad raiejäätmed (kuni 8 cm rinnasdiameetriga puud, põõsad, puude oksad ja ladvad) koondame liini kaitsevööndis vallidesse (ei veeta kaitsevööndist välja).

Soovi korral saame olemasolevas liinikoridoris tekkinud raiejäätmed purustada. Selleks palume saata kirjalik nõusolek enne tööde teostamise algust. Liinikoridori laiendamise käigus tekkinud raiejäätmed koondame vallidesse liini kaitsevööndi välisserva.

Ümarmaterjali (alates 8 cm rinnasdiameetriga puud) lõikame minimaalselt 3 m pikkuseks või Teie poolt enne tööde algust teatatud mõõtu (alates 3 m) ja ladustame kinnisasja piires. Palume enne tööde teostamise algust teada anda ümarmaterjali täpne ladustamise koht kinnisasja piires ja ümarmaterjali soovitud pikkus. Kui ümarmaterjali ladustamise osas töödega alustamise hetkeks info puudub, siis koondame ümarmaterjali liini kaitsevööndist välja jäävale alale kaitsevööndi lähedale. Hilisemat ümberladustamist ei teostata.

Tööde läbiviimiseks kasutatakse rasketehnikat, mis võib tekitada maapinnale roopad, kuid leiame tööde järgselt sobiva lahenduse roobaste tasandamiseks. Tasandamistöid tehakse ilmastikku ja teisi asjaolusid arvestades sobival ajal, näiteks talvel roopaid ei tasandata. Seetõttu ei pruugi tasandamistööd toimuda koheselt pärast tööde lõppemist.

Kui tööde käigus raiutakse rohkem kui 20 tihumeetrit metsamaterjali, tuleb enne töödega alustamist esitada Keskkonnaametile metsateatis. Teavitame teid, kui esineb metsateatise esitamise vajadus. Metsateatist võite esitada teie või teie poolt volitatud isik, näiteks võite volitada metsateatist esitama SEGESMENT OÜ. Metsateatise esitamisel tuleb tasuda riigilõivu 30 eurot. Kui metsateatise esitate teie, siis hüvitame teile riigilõivu maksekorralduse alusel. Kui volitate meid esitama metsateatist, tasume riigilõivu teie eest.

Ootame teie tagasisidet ümarpuidu soovitud pikkuse ja ladustamise koha kohta **hiljemalt 19.06.2025** kontaktidel: info.segesment@gmail.com või +372 53741988.

Liinikoridoride hooldustööde kohta saate rohkem infot lugeda Elektrilevi kodulehelt <https://elektrilevi.ee/et/maaomanikule/liinide-hooldus>.

Meeldivat koostööd soovides

SEGESMENT OÜ

Elektrilevi OÜ volitatud esindaja\*

*\* SEGESMENT OÜ* *on võrguteenuse osutamisel Elektrilevi OÜ volitatud koostööpartneriks. Koostööpartnerite kohta leiab täiendavat infot Elektrilevi OÜ kodulehelt [www.elektrilevi.ee](http://www.elektrilevi.ee)*